Something to Remember

Something to Remember, ամերիկացի երգչուհի Մադոննայի երրորդ հավաքական ալբոմը, թողարկվել է 1995 թվականի նոյեմբերի 7-ին Maverick Records լեյբլի կողմից։ Այն պարունակում է լավագույն հիթերի հավաքածու՝ երեք նոր երգերով՝ «I Want You», «You'll See» և «One More Chance»: Ձայնասկավառակում ներառված է նաև «Love Don't Live Here Anymore» երգի նոր ռեմիքսը՝ 1984 թվականի Like a Virgin ալբոմից։ Something to Remember-ը լավ է ընդունվել երաժշտական քննադատների կողմից, որոնք տպավորվել են Մադոննայի վոկալով և ալբոմի միասնությամբ։ Այն նաև ունեցել է առևտրային հաջողություններ, գլխավորելով Ավստրալիայի, Ավստրիայի, Ֆինլանդիայի և Իտալիայի հիթ-շքերթները և հասնելով այլ երկրների թոփ-տասնյակ։ Միացյալ Նահանգներում այն հասել է Billboard 200-ի ցուցակի վեցերորդ հորիզոնականին և 2000 թվականի հոկտեմբերի 3-ին հավաստագրվել է Ձայնագրող ընկերությունների ամերիկյան ասոցիացիայի (RIAA) կողմից որպես եռակի պլատինե՝ Ամերիկայում գրանցելով 3 միլիոն օրինակ։ Ընդհանուր առմամբ աշխարհում վաճառվել է ալբոմի շուրջ 8 միլիոն օրինակ։


== Ալբոմի պատմությունը ==
Something to Remember ալբոմը որոշ եվրոպական երկրներում թողարկվել է 1995 թվականի նոյեմբերի 3-ին, իսկ Մադոննայի հայրենի երկրում այն թողարկվել է 1995 թվականի նոյեմբերի 7-ին։ Այն Մադոննայի ամենահայտնի բալլադների հավաքածուն է, որը ներառում է նաև երեք նոր ձայնագրություն։ Ալբոմի թողարկումը, ըստ երևույթի, ռազմավարական առումով հիմնավորված է եղել և ստեղծվել է Մադոննայի դերն Էվիտա ֆիլմում մեղմելու համար։ Ալբոմի անվանումը միաժամանակ Something to Remember երգի անվանումն է, որը 1990 թվականին ընդգրկվել է I'm Breathless ալբոմում 9-րդ համարի ներքո (Դիք Թրեյսիի ֆիլմի սաունդթրեքը)։ Ալբոմի ճապոնական տարբերակը ներառում է «La Isla Bonita» բոնուսային երգը, Հարավային Ամերիկայի և Իսպանիայի համար թողարկվել է «Verás» երգը` «You'll See» երգի իսպանական տարբերակը։ Մադոննան կրկին համագործակցել է պրոդյուսեր Նիլի Հուպերի հետ (անգլ.՝ Nellee Hooper) Բրիտանական Էլեկտրոնային երաժշտություն նվագող Massive Attack խմբի հետ համատեղ «I Want You» երգի վրա աշխատելիս։ Այս երգը Մարվին Գեյի երգի քավեր տարբերակն է, որը ներառվել է Գեյի «Inner City Blues: The Music of Marvin Gaye» նվեր ժողովածուի մեջ։ Հուպերն արդեն համագործակցել էր Մադոննայի հետ՝ 1994 թվականին աշխատելով Bedtime Stories ստուդիական ալբոմի (հայերեն՝ Գիշերային պատմություններ) վրա։ Մյուս երկու կոմպոզիցիաները՝ «You'll See»-ն և «One More Chance»-ը, գրվել և թողարկվել են Մադոննայի և Դեյվիդ Ֆոսթերի կողմից։
Ալբոմի թողարկումը տեղի է ունեցել Մադոննայի և Sire Records ընկերության համագործակցության խզման պահին, որը եղել է նրա ձայնագրման լեյբլը սկսած 1982 թվականից։ Եվրոպայում վաճառվող ալբոմի տարբերակները Sire Records-ի մասին պարունակում են տեղեկատվություն որպես հեղինակային իրավունքի տեր, մինչդեռ Հյուսիսային Ամերիկայի ալբոմի (ինչպես նաև ալբոմի հետագա թողարկումներում) տարբերակներում հեղինակային իրավունքի սեփականատեր է նշված Warner Bros. Records-ը։


== Շապիկ ==
Ալբոմի շապիկին պատկերված լուսանկարի հեղինակը Mario Testino-ն է, առաջին անգամ այդ լուսանկարն օգտագործվել է 1995 թվականին Մադոննայի և Վերսաչեի գովազդային արշավի համար։ Հետագայում նկարահանումների ընթացքում արված մյուս լուսանկարները հայտնվել են նորաձեւության այնպիսի ամսագրերում, ինչպիսիք են Vanity Fair-ը և Vogue Italia-ն։ Ալբոմի առաջին հրատարակության շապիկի հետևի կողմին փակցված էր ոսկե մագնոլիայի լուսանկարը, իսկ ներդիրը մագնոլիայի լուսանկարն էր կարմիր երանգներով։ 1996 թվականին ալբոմի երկրորդ հրատարակությունը թողարկվել է Մադոննայի լուսանկարով, որը պառկած էր այն մահճակալի վրա, որի վրայից կրակել էին Վերսաչեի վրա։ Մագնոլիայի լուսանկարով բնօրինակ ներդիրը չի փոփոխվել. ձայնապնակի ծրարի վրա կարմիր երանգներով մագնոլիայի լուսանկարն օգտագործվել է մյուս երեսին։


== Ստեղծագործությունների ցանկ ==

Ճապոնական բոնուսային երգ

Հարավային Ամերիկյան բոնուսային երգ


== Հավաստագրումներ և վաճառք ==


== Ծանոթագրություններ ==


== Արտաքին հղումներ ==
Something to Remember Archived 2020-11-12 at the Wayback Machine. Яндекс.Музыка կայքում
Madonna.com > Discography > Something to Remember
Library + Archives: Something to Remember Ռոքնռոլի փառքի սրահում